Boogie Nights

Boogie Nights er en amerikansk erotisk dramakomedie fra 1997 regissert av Paul Thomas Anderson. Filmen er en skildring av pornobransjen i California fra slutten av 1970-årene og utover 1980-årene. Den følger noen enkeltmenneskers skjebne i bransjen fra høydepunktene til de dramatiske fallene. Den er løst basert på porno-legenden John Holmes' liv. Hovedrollene spilles av Mark Wahlberg, Burt Reynolds,  Julianne Moore, John C. Reilly, Heather Graham, Philip Seymour Hoffman og Don Cheadle. 

Boogie Nights fikk meget god mottakelse av anmelderne, men ble ingen publikumssuksess. 

Filmen ble tildelt flere priser, hvor flere gikk til Burt Reynolds. Han ble blant annet tildelt en Golden Globe. Julianne Moore ble også tildelt flere priser. 

 Handling 
Filmen handler om en sammensveiset gruppe mennesker innen pornofilmindustrien i Los Angeles, ledet av den idealistiske produsenten Jack Horner som drømmer om å forvandle sitt arbeid til en kunstform. 

Historien begynner i 1977, den gangen pornofilmer ble vist på kinoer. Etterhvert begynner videospilleren å melde sin ankomst, men Horner misliker dette og insisterer på at pornofilmer skal lages for kino. Men på begynnelsen av 1980-tallet revolusjonere videospilleren måten som pornoindustrien lager pornofilmer på, noe som tvinger Horner til nytenkning.

Horner er stadig på utkikk etter nye talenter, og det er da helt spesielle kvaliteter han ser etter, noe som gjør at han fatter interesse for Eddie Adams som har et eksepsjonelt stort kjønnsorgan. Seerne får derfra følger Eddie i hans karriere som porno-skuespiller; den første klønete innspillingen, hans berømmelse, og hans uunngåelige fall etter at han etter hvert utvikler stjerne-nykker. Filmen skildrer også flere andre denne kretsen.

 Om filmen 

 Popularitet og økonomi 
Boogie Nights ble ingen publikumssuksess. Den innbrakte bare $43 millioner på verdensbasis, hvorav $26,4 millioner i USA. Den havnet på 79. plass over de mest innbringende filmene i USA i 1997.

Produksjonskostnadene var på $15 millioner.

 Anmelderne og publikum 
Den ble meget godt mottatt av anmelderne, noe som gjenspeiles i at den har fått så mye som 93 % på Rotten Tomatoes. Den amerikanske filmkritikeren Roger Ebert gav den toppkarakter, mens Leonard Maltin gav den 3,5 av 4 stjerner.

Den fikk jevnt over godt mottakelse fra de norske anmelderne.
 Priser og nominasjoner 
Tildelte priser

Golden Globe for beste mannlige birolle (Burt Reynolds)
Boston Society of Film Critics Award for beste nye filmskaper (Paul Thomas Anderson)
British Independent Film Awards for Beste utenlandske uavhengige film.
 Casting Society of America for beste casting (Christine Sheaks)
Chicago Film Critics Association Award for beste mannlige birolle (Burt Reynolds)
Dallas-Fort Worth Film Critics Association Award for beste mannlige birolle (Burt Reynolds)
Florida Film Critics Circle Award for beste casting
Florida Film Critics Circle Award for beste kvinnelige birolle (Julianne Moore)
Las Vegas Film Critics Society Award for beste mannlige birolle (Burt Reynolds)
Los Angeles Film Critics Association Award for beste mannlige birolle (Burt Reynolds)
Los Angeles Film Critics Association Award for beste kvinnelige birolle (Julianne Moore)
Los Angeles Film Critics Association Awards (Paul Thomas Anderson)
MTV Movie Award (Heather Graham)
National Society of Film Critics Award for beste mannlige birolle (Burt Reynolds)
National Society of Film Critics Award for beste kvinnelige birolle (Julianne Moore)
New York Film Critics Circle Award for beste mannlige birolle (Burt Reynolds)
 Online Film Critics Society Awards for beste mannlige skuespiller (Burt Reynolds)
Satellite Award for beste mannlige birolle (film) (Burt Reynolds)
Satellite Award for beste kvinnelige birolle (film) (Julianne Moore)
Satellite Award for beste casting (film)
Toronto International Film Festival Metro Media Award (Paul Thomas Anderson)Nominasjoner
 Oscar for beste mannlige birolle (Burt Reynolds)
 Oscar for beste kvinnelige birolle (Julianne Moore)
 Oscar for beste manus (Paul Thomas Anderson)
 Golden Globe for beste kvinnelige birolle (Julianne Moore)
 BAFTA for beste mannlige birolle (Burt Reynolds)
 BAFTA for beste manus (Paul Thomas Anderson)
 Broadcast Film Critics Association Awards for beste film
 Chlotrudis Award for beste kvinnelige birolle (Julianne Moore)
 European Film Awards (Paul Thomas Anderson)
 London Critics Circle Film Awards for årets film.
 Online Film Critics Society Awards for beste regi (Paul Thomas Anderson)
 Online Film Critics Society Awards for beste manus (Paul Thomas Anderson)
 Satellite Award for beste dramafilm (flere)
 Satellite Award for beste regissør (Paul Thomas Anderson)
 Satellite Award for beste manus (Paul Thomas Anderson)
 Satellite Award for beste mannlige hovedrolle (Mark Wahlberg)
 Satellite Award for beste klipp (Dylan Tichenor)
 Screen Actors Guild Award for "Outstanding Performance by a Cast in a Motion Picture" (flere)
 Screen Actors Guild Award for beste mannlige birolle (Burt Reynolds)
 Screen Actors Guild Award for beste kvinnelige birolle (Julianne Moore)
 Writers Guild of America for beste manus (Paul Thomas Anderson)

 I rollene 
 Mark Wahlberg – Eddie Adams/Dirk Diggler/Brock Landers
 Burt Reynolds – Jack Horner
 Julianne Moore – Amber Waves
 Heather Graham – Rollergirl
 John C. Reilly – Reed Rothchild/Chest Rockwell
 Don Cheadle – Buck Swope
 Nicole Ari Parker – Becky Barnett
 William H. Macy – Bill Thomson
 Thomas Jane – Todd Parker 
 Philip Seymour Hoffman – Scotty J.
 Melora Walters – Jessie St. Vincent
 Robert Ridgely – Colonel James
 Philip Baker Hall – Floyd Gondolli
 Alfred Molina – Rahad Jackson
 Luis Guzmán – Maurice Rodriguez
 Nina Hartley –  Kona til Bill

 Referanser 

 Eksterne lenker 


Kategori:Dramakomedier fra USA
Kategori:Erotiske filmer fra USA
Kategori:Historiske filmer fra USA
Kategori:Filmer fra 1997
Kategori:Engelskspråklige filmer
Kategori:Filmer lagt til California
Kategori:Filmer om pornografi
Kategori:Filmer satt til 1970-årene
Kategori:Filmer satt til 1980-årene